2018.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”**

*Izdoti saskaņā ar*

*[Eiropas Savienības struktūrfondu un  
Kohēzijas fonda 2014.–2020. gada plānošanas perioda  
vadības likuma](http://likumi.lv/ta/id/" \t "_blank) [20. pant](http://likumi.lv/ta/id/" \l "p20" \t "_blank)a 14.punktu un*

*Attīstības finanšu institūcijas likuma*

*12.panta ceturto daļu*

Izdarīt Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” *(Latvijas Vēstnesis, 2016, 106. nr; 2018, 23. nr.; 2018, 90. nr.)* šādus grozījumus:

1. izteikt 5.punktu šādā redakcijā:

“5. Pasākuma ietvaros un papildus pieejamais finansējums aizdevuma izsniegšanai un sabiedrības Altum pārvaldības izmaksām ir 31 500 000 *euro*, tai skaitā Eiropas Reģionālās attīstības fonda finansējums 4 000 000 *euro,*  sabiedrības Altum piesaistītais finansējums 23 000 000 *euro*, Eiropas Savienības struktūrfondu un Kohēzijas fonda 2007.–2013. gada plānošanas perioda darbības programmas "Cilvēkresursi un nodarbinātība" papildinājuma 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros atmaksāto līdzekļu publiskais finansējums 2 500 000 *euro* undarbības programmas "Uzņēmējdarbība un inovācijas" papildinājuma 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros atmaksāto līdzekļu publiskais finansējums 2 000 000 *euro.*”;

1. aizstāt 7.1.apakšpunktā vārdus “saskaņā ar šo noteikumu 5.2. apakšpunktu, ievērojot” ar vārdiem “pasākuma īstenošanai saskaņā ar”;
2. izteikt 14.punktu šādā redakcijā:

“14. No aizdevuma līdzekļiem nevar finansēt preču un pakalpojumu, kā arī pamatlīdzekļu iegādi, ja to piegādātājs un saimnieciskās darbības veicējs ir saistītais uzņēmums atbilstoši Regulas 651/2014 1.pielikumā 3.pantā noteiktajam.”;

1. izteikt 18. punktu šādā redakcijā:

“18. Šo noteikumu 5. punktā minētais publiskais finansējums sedz pirmos zaudējumus no neatgūtajiem aizdevumiem, turpmākos zaudējumus, kas pārsniedz pirmo zaudējumu noteikto robežu, sedz no sabiedrības Altum pašu finansējuma. Sabiedrībai Altum ir tiesības atteikties no turpmākās aizdevumu piešķiršanas, ja tās faktiskie un prognozētie zaudējumi pārsniedz pieejamo publisko finansējumu zaudējumu segšanai.”;

1. izteikt 27. un 28. punktu šādā redakcijā:

“27. Šo noteikumu izpratnē par jaundibinātu saimnieciskās darbības veicēju uzskata vismaz viena saimnieciskās darbības uzsācēja dibinātu vai līdzdibinātu saimnieciskās darbības veicēju, kas Uzņēmumu reģistrā reģistrēts ne agrāk kā piecus gadus pirms pieteikuma iesniegšanas sabiedrībā Altum. Aizdevuma pieteikuma iesniegšanas brīdī saimnieciskās darbības veicējam nav būtiskas līdzdalības jaundibinātā saimnieciskās darbības veicējā

28. Šo noteikumu izpratnē par saimnieciskās darbības uzsācēju uzskata fizisku personu, ja tā aizdevuma pieteikuma iesniegšanas brīdī ir sasniegusi 18 gadu vecumu un atbilst vismaz vienam no šādiem nosacījumiem:

28.1. atbalsta saņemšanai tā plāno reģistrēt saimnieciskās darbības veicēju un tai nav būtiskas līdzdalības citā komersantā;

28.2. tā ir reģistrējusi saimnieciskās darbības veicēju ne agrāk kā piecus gadus pirms aizdevuma pieteikuma iesniegšanas sabiedrībā Altum, kura darbībai vēlas saņemt atbalstu, un tai nav būtiskas līdzdalības citā komersantā;

28.3. tai ir būtiska līdzdalība citā komersantā, bet atbalstu tā vēlas saņemt saimnieciskās darbības uzsākšanai citā darbības jomā (tai skaitā jauna produkta ražošanai) un biznesa idejas īstenošanai ne agrāk kā piecus gadus pirms aizdevuma pieteikuma iesniegšanas sabiedrībā Altum ir reģistrējusi saimnieciskās darbības veicēju vai vēl tikai plāno reģistrēt saimnieciskās darbības veicēju. Jauns produkts šo noteikumu izpratnē ietver preces un pakalpojumus, kuri saimnieciskās darbības veicējam vai – ja saimnieciskās darbības veicējam ir saistītais uzņēmums – saistīto uzņēmumu grupai ir pilnīgi jauni vai kuriem ir būtiski uzlabotas to funkcionālās īpašības un paredzamais lietošanas veids (piemēram, būtiski mainīti tehniskie parametri, sastāvdaļas un materiāli, pievienotā programmatūra, lietotājam draudzīgās īpašības vai citas funkcionālās īpašības).”.

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē.Eglītis